BAA o‘zbekistonliklar uchun mamlakatga kirishda yangi cheklovlar o‘rnatdi

Birlashgan Arab Amirliklari mamlakatga kirish niyatida bo‘lgan O‘zbekiston va Tojikiston fuqarolariga cheklovlar qo‘ydi. Bu haqda Uzbekistan Airways xabar qildi.
Qayd etilishicha, endi ushbu ikki mamlakat fuqarolari BAAga jo‘nab ketishdan 48 soat avval olingan PZR testning manfiy natijasini taqim etishi kerak. Bundan tashqari, Dubay va Sharjaga yetib kelgandan so‘ng, aeroportda yana PZR testidan o‘tadi.
Yo‘lovchi test natijasini olmaguniga qadar o‘zini izolyatsiya qilishi talab etiladi.
Qoidalar 17-yanvardan boshlab kuchga kirdi.